Dôvodová správa

k transformácii štátnej príspevkovej organizácie Odborný liečebný ústav respiračných chorôb Tatranská Kotlina

Dôvodom predloženia materiálu na rokovanie vlády SR je vydanie rozhodnutia o transformácii štátnej príspevkovej organizácie Odborného liečebného ústavu respiračných chorôb Tatranská Kotlina a jej premeny na neziskovú organizáciu poskytujúcu všeobecne prospešné služby.

Vláda SR dňa 21.8.2002 uznesením č. 950 rozhodla o zaradení Odborného liečebného ústavu respiračných chorôb Tatranská Kotlina do zoznamu rozpočtových a príspevkových organizácií určených na transformáciu na neziskové organizácie poskytujúce všeobecne prospešné služby v súlade so zákonom č. 13/2002 Z.z. tzv. transformačný zákon v znení zákona č. 457/2002 Z.z.

I.	Základné údaje o štátnej príspevkovej organizácií

Odborný liečebný ústav respiračných chorôb Tatranská Kotlina bol zriadený 1.7.1960 uznesením Východoslovenského krajského národného výboru v Košiciach č. 6-17/6-1960. 
Transformačný projekt štátnej príspevkovej organizácie Odborný liečebný ústav respiračných chorôb Tatranská Kotlina bol na Ministerstvo pre správu a privatizáciu národného majetku SR predložený 5. decembra 2002.
Do transformačného procesu podľa predloženého projektu vstupuje majetok uvedený v špecifikácii nehnuteľností určený na transformáciu zo dňa 30.9.2002 a hnuteľný investičný majetok určený na transformáciu, v zmysle súpisu hnuteľného majetku zo dňa 2.10.2002. 
Bilančná hodnota majetku štátu, ktorý vstupuje do transformačného procesu bola stanovená znaleckým posudkom č. 17/2002 znaleckou organizáciou JHS s.r.o. Martin zo dňa 10.10.2002 vo výške 144 614 tis. Sk, ktorá predstavuje zostatkovú hodnotu aktív a pasív. Prioritný majetok, ktorý je uvedený v prílohe č. 3 tohto materiálu má hnuteľný charakter v  zostatkovej hodnote 512 191,- Sk a nehnuteľný charakter v zostatkovej hodnote 15 043 775,- Sk. Výška záväzkov k 30.6.2002 predstavovala sumu 11 761 tis. Sk, pričom v transformačnom návrhu, ktorý bol predložený ministerstvom zdravotníctva sa navrhuje vysporiadanie záväzkov formou oddĺženia zo strany štátu.

Hlavným predmetom činnosti Odborného liečebného ústavu respiračných chorôb Tatranská Kotlina je poskytovanie zdravotnej starostlivosti na liečbu respiračných chorôb, vykonávanie diferenciálnej diagnostiky pre tuberkulózu a pľúcne choroby. Vykonáva dopravnú službu. K 30.6.2002 Odborný liečebný ústav respiračných chorôb Tatranská Kotlina zamestnáva 102 zamestnancov z toho lekárov  v počte 7, sestier 19.
Po premene štátnej príspevkovej organizácie na neziskovú organizáciu poskytujúcu všeobecne prospešné služby sa v predloženom transformačnom návrhu navrhuje rozpočet novej neziskovej organizácie ako vyrovnaný.

II.	Vybrané údaje zo súvahy k 30.6.2002 (v tis. Sk)
Aktíva spolu:									  162 612
z toho: stále aktíva								  152 789
v tom: nehmotný investičný majetok				         210	  	hmotný investičný majetok					  152 579
		z toho: pozemky						    14 110
budovy, haly, stavby			                          119 078	
stroje a zariadenia, dopr. prostriedky, inventár	      2 023    	               iný hmotný investičný majetok			      2 188	
			nedokončené hmotné investície			    15 180	
			poskytnuté preddavky na HIM			             0
	obežné aktíva								      9 823
	v tom: zásoby								      1 029
	           pohľadávky							      7 961
                       finančný majetok                                                                            442
           ostatné aktíva – prechodné účty aktív		                     391
Cudzie zdroje:									    11 761
z toho: rezervy									 0
	 dlhodobé záväzky								 0
	 krátkodobé záväzky							    11 761
	 bankové úvery							             0
 ostatné pasíva – prechodné účty pasív				             0	        	

III.	Záujemca

K transformačnému projektu prijalo Ministerstvo zdravotníctva SR transformačný návrh záujemcu, ktorým je Arcidiecézna charita Košice, ktorá je v súlade s § 19 ods. 1 zákona č. 308/1991 Zb. a zákona SNR č. 192/1992 Zb. o registrácii cirkví a náboženských spoločností evidovaná na Ministerstve kultúry SR ako samostatný právny subjekt pod č. MK-768/1955-320 zo dňa 27. decembra 1995. Uvedený záujemca spĺňa  v  mysle § 2 ods. 8 písm. c) transformačného zákona  podmienku byť záujemcom v transformačnom procese. Transformačný návrh záujemcu  obsahuje aj ostatné zákonné náležitosti podľa § 4 ods. 1 transformačného zákona. Predložený transformačný návrh predpokladá vyrovnané hospodárenie, navrhované opatrenia zabezpečujú poskytovanie zdravotnej starostlivosti v doterajšom rozsahu a kvalite s dodržaním schválenej siete zdravotníckych zariadení. V koncepčnom návrhu záujemcu  ako charitatívnej organizácie sa predpokladá poskytovanie verejnoprospešných služieb nielen v oblasti poskytovania komplexnej zdravotnej starostlivosti, ale aj poskytovanie sociálnych služieb, charitatívnej činnosti pre mladých ľudí, ktorým sa skončil napr. pobyt v detskom domove, ako aj pre starých, chorých a opustených ľudí.

IV.	Záver

Na základe schválenia záverov transformačnej komisie zriadenej podľa § 8 tzv. transformačného zákona zo dňa 6. decembra 2002 sa navrhuje vláde Slovenskej republiky vydať rozhodnutie o transformácii štátnej príspevkovej organizácie Odborný liečebný ústav respiračných chorôb Tatranská Kotlina a jej premenu na neziskovú organizáciu poskytujúcu všeobecne prospešné služby s názvom  “Sanatórium Tatranská Kotlina, n.o.” so sídlom Tatranskej Kotline.